Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Puhuin äskettäin eräässä konferenssissa.
Olin ilmoittanut, mistä aioin puhua, -
melkein vuoden etukäteen.
Kysyin koolla olevilta, -
kuinka moni heistä oli lukenut etukäteen raamatuntekstin, -
jota oli tarkoitus tutkia.
Petyin vastaukseen.
Moni oli ostanut kalliin lentolipun päästäkseen konferenssiin.
Lisäksi piti maksaa hotellimajoitus ja ruokailu.
He olivat uhranneet asian eteen paljon.
He eivät kuitenkaan olleet valmistautuneet -
lukemalla raamatunkohdat etukäteen.
Oletko sinä valmistautunut tähän opetukseen etukäteen -
lukemalla Ilmestyskirjan luvun 6?
Olisi hyvä tutkia raamatunkohta etukäteen -
ja pyytää Jumalaa opettamaan meitä.
Valmistautumalla ymmärrämme opetusta paremmin, -
ja kykenemme paremmin soveltamaan sitä elämäämme.
Ilmestyskirjan 6. luku valmistaa meitä -
pysymään vakaina lopun ajoissa.
Avataan kohta, johon jäimme, eli Ilm. 6:1.
Luvun alussa Messias avaa yhden kirjakäärön sineteistä.
Hän avaa loputkin, mutta sana Karitsa mainitaan kreikassa vain kerran.
Siinä korostetaan, että Messias hallitsee tilanteen. Jae 1: -
"Ja minä näin, kuinka Karitsa [Lunastaja] -
avasi yhden niistä seitsemästä sinetistä, -
ja kuulin yhden niistä neljästä olennosta sanovan -
niinkuin ukkosen äänellä: 'Tule!'"
Siinä esitetään kutsu, johon liittyy muutos: "Tule."
Oletko riittävän viisas ja nöyrä vastataksesi myönteisesti?
Kiinnostaako sinua ymmärtää tulevia tapahtumia?
Voimme valmistautua kunnolla vasta sitten, kun tiedämme, mitä on tulossa.
Arvioin asiaa näin.
Sekä seurakunnissa että juutalaisten parissa -
lyödään VT:n profeettojen kirjoituksia laimin.
Ilmestyskirjan mukaan profeetoissa kerrotaan Messiaasta -
ja lopun ajoista.
Jae 1: -
"...kuulin yhden niistä neljästä olennosta sanovan...'Tule!'"
Siinä kehotetaan siirtymään eteenpäin ja ottamaan vastaan uusi näkökulma.
Johannes jatkaa jakeessa 2: "Ja minä näin, ja katso: valkea hevonen..."
Valkoinen tarkoittaa usein puhtautta.
Tässä se tarkoittaa voittamista, hallitsemista.
Haluan kertoa kulttuuriin liittyvän esimerkin.
Tappion kärsineet antautuvat heiluttamalla valkoista lippua.
Ensimmäinen ratsastaja on valkoisen hevosen selässä.
Kolmen ensimmäisen ratsastajan kohdalla saamme vihjeitä siitä, -
mikä neljännen ratsastajan sanoma meille on.
Sillä tavoin ymmärrämme koko luvun.
Jae 2: "Ja minä näin, ja katso: valkea hevonen; -
ja sen selässä istuvalla oli jousi..."
Jousi ja nuolet ovat ase.
Niitä käytettiin siihen aikaan paljon. Ne sopivat surmaamiseen.
"...ja hänelle annettiin seppele, -
ja hän lähti voittajana ja voittamaan."
Siinä mainitaan voittaminen kahdesti. Hän käytti asettaan ja valloitti.
Maailma antautuu ensimmäiselle ratsastajalle.
Toistan, että kolme ensimmäistä ratsastajaa liittyvät neljänteen.
Kyse on itse asiassa yhdestä ainoasta ratsastajasta.
Jakeessa 3 puhutaan toisesta sinetistä: -
"Ja kun Karitsa avasi toisen sinetin, -
kuulin minä toisen olennon sanovan: 'Tule!'
Niin lähti toinen hevonen, tulipunainen..."
Punainen kuvaa verenvuodatusta tai sotaa.
Ensimmäinen ratsastaja valloitti tarkoituksenaan vuodattaa verta.
Hän aikoi raivata pois vastustajat.
Pidetään mielessä, että kyseessä ei ole vielä Jumalan viha.
1. Tess. 5:9:n mukaan meitä ei ole määrätty vihaan vaan pelastukseen.
Saamme kokea pelastuksen kauhujenkin keskellä.
Jae 4: -
"Niin lähti toinen hevonen, tulipunainen, -
ja sen selässä istuvalle annettiin valta ottaa pois rauha maasta..."
Pyritään ymmärtämään kokonaisuus.
Palautetaan mieliimme Daniel 8, josta puhuimme viime kerralla.
Idästä nousee peto (oinas), joka tekee raakoja hirmutekoja.
Maailma joutuu sen edessä epätoivoon.
Se nousee idästä, ja siirtyy länttä, pohjoista ja etelää kohti.
Auttajaa ei ole.
Mutta yhtäkkiä lännestä nousee toinen peto (kauris).
Se kulkee maan yli muttei kosketa sitä.
3000 vuotta sitten yliluonnollista kuvattiin -
kulkemisena, jossa ei kosketettu maata.
Eli lännestä nouseva kauris on yliluonnollinen.
Kauris tuhoaa oinaan, ja ihmiset ovat tyytyväisiä. Sillä on valta ja voima.
Mutta voimallaan se vuodattaa yhä enemmän verta ja vie rauhan.
Sana sanoo: "Kun he sanovat: 'Nyt on rauha, ei hätää mitään, -
silloin yllättää heidät yhtäkkiä turmio..."
Kauris pääsee hallitsemaan ensimmäisen ratsastajan kautta.
Ilm. 6:4: "...sen selässä istuvalle annettiin valta -
ottaa pois rauha maasta, että ihmiset surmaisivat toisiaan; -
ja hänelle annettiin suuri miekka."
Valkoisen hevosen ratsastajalla on jousi, ja hän lähtee voittamaan.
Punaisen hevosen ratsastaja vie rauhan maan päältä -
ja surmaa ihmisiä kädessään suuri miekka.
Ilm. 6:5:ssä kerrotaan kolmannesta sinetistä: -
"Ja kun Karitsa avasi kolmannen sinetin, -
kuulin minä kolmannen olennon sanovan: 'Tule!'
Ja minä näin, ja katso: musta hevonen..."
Valkoinen hevonen merkitsi voittamista.
Punainen hevonen kertoo verenvuodatuksesta.
Musta hevonen kuvaa kuolemaa.
Nälänhätä ja kulkutaudit aiheuttavat kuolemaa.
Jakeen 5 loppu: -
Mustan hevosen selässä istuvalla "oli kädessään vaaka".
Vaa'alla punnitsemalla saatiin selville esineen arvo.
"Koiniks-mitta nisuja yhden denarin..."
Koiniks-mitta vehnää ei ollut paljon.
Denari taas oli normaali työmiehen päiväpalkka.
Eli pieni määrä vehnää maksoi koko päivän palkan.
"...ja kolme koiniksia ohria yhden denarin!"
Tässä kerrotaan, että ruuan hinta nousee rajusti.
Ruuan hinta nousee tietysti nälänhädän ja kulkutautien aikana.
Jakeen 6 loppu: "Mutta älä turmele öljyä äläkä viiniä."
Öljy kuvaa Pyhää Henkeä.
Verenvuodatuksen, nälänhädän, kulkutautien ja kuoleman keskellä -
toimii Pyhä Henki.
Myöskään viini ei turmellu. Kohta on hyvin vertauskuvallinen.
Öljy kuvaa Sanassa Pyhää Henkeä ja viini iloa.
Koettelemuksista ja julmuuksista huolimatta -
Pyhä Henki toimii.
Ilomme ei perustu olosuhteisiin -
vaan Messias Jeshuaan, Jeesus Nasaretilaiseen.
Kaikilla, joilla on Pyhä Henki, on myös ilo.
Kauheudet eivät voi siirtää meitä pois oikealta paikalta.
Jakeessa 7 kerrotaan kiinnostavasta ratsastajasta.
"Ja kun Karitsa avasi neljännen sinetin, -
kuulin minä neljännen olennon äänen sanovan: 'Tule!'
Ja minä näin, ja katso: hallava hevonen..."
Erikielisissä käännöksissä kuvataan neljättä hevosta eri tavoin.
Ensimmäinen oli valkoinen, toinen punainen ja kolmas musta.
Joissakin käännöksissä sanotaan, että neljäs hevonen oli täplikäs.
Mutta tässä käytetty kreikan sana merkitsee vihertävää.
Jos katsotaan Jer. 30:a -
ja sen jakeita 5-6, -
siellä on kysymys ja vastaus.
Siellä kysytään: "Synnyttääkö miehenpuoli?" Ei tietenkään.
Toinen kysymys kuuluu: Koska mies ei synnytä eikä koe synnytyskipuja, -
"Miksi näen kaikkien miesten pitelevän käsin lanteitansa -
synnyttäväisten tavalla, -
ja miksi ovat kaikki kasvot käyneet valjuiksi [hepr. vihreiksi]?"
Ilm. 6:8:ssa on käytetty hepreasta otettua sanaa -
neljännestä ratsastajasta.
Hevosen väri viittaa sietämättömään kipuun.
Ilmestyskirjan kohta kuvaa valtavia kärsimyksiä.
"Mutta eiväthän uskovat ole tuolloin maan päällä", saatat sanoa.
Meillehän on luvattu, ettemme joudu kokemaan Jumalan vihaa.
Mutta tässä ei olekaan vielä kyse siitä.
Näet kohta, kenestä nämä koettelemukset ovat lähtöisin, -
kuka lähtee voittamaan, kuka vuodattaa verta ja poistaa rauhan, -
kuka aiheuttaa nälänhädän ja kulkutaudit, -
niin että moni kuolee ja ruuan hinta nousee.
Ilm. 6:8: -
"...Ja minä näin, ja katso: hallava [vihertävä] hevonen; -
ja sen selässä istuvan nimi oli Kuolema..."
Kuolemalla ei tarkoiteta koskaan Jumalaa.
Meidän Jumalamme on elämän Jumala.
Messias lupasi meille yltäkylläisen elämän valtakunnassaan.
Neljännen ratsastajan nimi on siis Kuolema.
"...ja Tuonela seurasi hänen mukanaan..."
Eli neljäs ratsastaja on kotoisin Tuonelasta tai kadotuksesta -
ja on nimeltään Kuolema.
Kerron, miksi ajattelen, -
että neljäs ratsastaja liittyy kolmeen ensimmäiseen.
Millään muulla tavoin kohtaa ei voida tulkita.
Ilm. 6:ssa ei kuvata Jumalan vihaa eikä hänen tuomiotaan -
vaan sielunvihollisen aiheuttamaa vainoa.
Eikä Sanassa luvata, etteikö vihollinen vainoaisi meitä uskovia.
Maailma vihasi Messiasta ja vihaa myös meitä.
Sielunvihollinen vastusti häntä ja vastustaa meitä.
Kolme ensimmäistä ratsastajaa liittyvät neljänteen.
Luetaan jakeen 8 loppu.
"... ja heidän [tai hänen] valtaansa annettiin neljäs osa maata..."
Neljäs ratsastaja valloitti maailmasta neljäsosan.
Jotkut tutkijat sanovat, -
että maapallosta on neljännes kuivaa maata -
ja kolme neljännestä veden vallassa.
Tässä tarkoitetaan, että koko maailman valloittaa Kuolema, -
joka on kotoisin Tuonelasta tai kadotuksesta.
Jakeessa 8 kerrotaan, -
että sille "... annettiin valta tappaa miekalla..."
Toiselle ratsastajallehan annettiin miekka.
Kun neljäs ratsastaja sai valtaansa neljänneksen maasta, -
kyseessä oli voittaminen kuten ensimmäisellä ratsastajalla.
Neljäs ratsastaja tappaa miekalla kuten toinen ratsastaja.
Se sai tappaa myös "nälällä ja rutolla ja maan petojen kautta".
Ruuan puute aiheuttaa kulkutauteja.
Villieläimistä tulee vaarallisempia, kun ne etsivät epätoivoissaan ruokaa.
Tässä opetetaan selvästi, -
että ensimmäinen, toinen ja kolmas ratsastaja liittyvät neljänteen.
Ne ovat olemukseltaan yhtä ja ovat lähtöisin sielunvihollisesta, -
hänestä, joka nousee kadotuksesta ja jonka nimi on Kuolema.
Hän muuttaa maailmassa paljon. Pysähdytään nyt hetkeksi.
Meidän on tärkeä ymmärtää eräs seikka.
Danielin 8. luvun idästä nousevalla oinaalla on yhteys -
lännestä nousevaan antikristukseen, joka sen tuhoaa.
Uskon, että idästä nouseva peto (oinas) on islaminusko.
Islam laajenee idästä länteen, pohjoiseen ja etelään päin.
Se on julma, terrorismiin juurtunut uskonto.
Enkä nyt tarkoita edes ääri-islamia vaan islamia.
Ollaksemme poliittisesti korrekteja kutsumme tietynlaista islaminuskoa -
ääri-islamiksi.
Mutta islaminuskoiset terroristit ja tappajat -
soveltavat vain käytäntöön Muhammedin julmia oppeja.
Historiasta näkyy, että Muhammed halusi valloittaa maata -
kaikin mahdollisin keinoin.
Hän perusti uuden uskonnon lainaamalla osia entisistä -
ja pyrki näin yhdistämään kansat valtaansa.
Jos joku ei suostunut, hänet käskettiin tappaa.
Idästä nousee peto (oinas), ja se tapahtuu meidän aikanamme.
Sen tuhoaa antikristus.
Hän ei hyväksy ääriuskontoja.
Nykyään vieroksutaankin jo uskontojen äärimuotoja.
Mutta jos uskot Messias Jeshuaan ja tähän kirjaan, -
sinuakin pidetään fanaatikkona.
Antikristus nousee valtaan -
ja alkaa taistella fanaatikkoina pitämiään vastaan.
Sinä ja minäkin kuulumme siihen joukkoon.
Asia liittyy jakeen 9 viidenteen sinettiin: -
"Ja kun Karitsa avasi viidennen sinetin, näin minä alttarin alla..."
Alttarilla tarkoitetaan monen mielestä paikkaa, jossa rukoillaan. Näin on.
Alttari on myös uhrauspaikka, kuoleman paikka.
Tässä tarkoitetaan ihmisiä, jotka ovat joutuneet antamaan henkensä.
Jae 9: "Ja kun Karitsa avasi viidennen sinetin, -
näin minä alttarin alla niiden sielut, jotka olivat surmatut -
Jumalan sanan tähden ja sen todistuksen tähden, joka heillä oli."
Siinä puhutaan meistä uskovista, -
jotka pidämme arvossa Jumalan Sanaa -
ja elämme todeksi sen opetuksia.
Näitä asioita ei siis ole synnyttänyt Jumalan viha -
vaan kadotuksesta noussut Kuolema.
Niin näimme edellisen sinetin yhteydessä.
"Ja kun Karitsa avasi viidennen sinetin, -
näin minä alttarin alla niiden sielut, jotka olivat surmatut -
Jumalan sanan tähden ja sen todistuksen tähden, joka heillä oli.
Ja he huusivat suurella äänellä sanoen: -
'Kuinka kauaksi sinä, pyhä ja totinen Valtias...' Siinä puhuvat uskovat, -
me, jotka ymmärrämme Jumalan pyhyyden ja uskollisuuden.
"Kuinka kauaksi sinä, pyhä ja totinen Valtias, siirrät tuomiosi -
ja jätät kostamatta meidän veremme niille, jotka maan päällä asuvat?'"
Olemme puhuneet Ilmestyskirjassa esiintyvistä tärkeistä termeistä.
On kaksi eri ihmisryhmää.
Kyse ei ole ryhmien fyysisestä sijainnista.
Tarkoitan termejä "taivaassa asuvat" ja "maan päällä asuvat".
Kyse on siitä, kenelle he ovat uskollisia.
"Maan päällä asuvat" ovat uskollisia antikristukselle.
He surmaavat uskovia.
Siksi jakeessa 10 sanotaan: -
"Ja he huusivat suurella äänellä sanoen: -
'Kuinka kauaksi sinä, pyhä ja totinen Valtias, -
siirrät tuomiosi ja jätät kostamatta meidän veremme -
niille, jotka maan päällä asuvat?'
Ja heille kullekin annettiin pitkä valkoinen vaippa, ja heille sanottiin, -
että vielä vähän aikaa pysyisivät levollisina, -
kunnes oli täyttyvä myös heidän kanssapalvelijainsa ja veljiensä luku, -
joiden tuli joutua tapettaviksi niin kuin hekin."
Siinä puhutaan uskovista, -
jotka kunnioittavat Jumalan Sanaa ja elävät sitä todeksi.
Heitä surmataan, mutta Jumala sanoo, että vain tiettyyn lukuun asti.
Muista, että Matt. 24:ssä sanotaan: -
"Näiden asioiden täytyy tapahtua", -
jotta mahdollisimman paljon ihmisiä pelastuisi lopuksi.
Tähän mennessä Ilmestyskirjassa ei ole vielä edes mainittu Jumalan vihaa.
Tässä luvussa on kyse sielunvihollisen aiheuttamista vainoista.
Viidennen sinetin kohdalla surmatut ovat uskovia.
Vasta ensi viikolla, kun luemme kuudennesta sinetistä, -
näemme aavistuksen Jumalan vihasta.
Se ei vielä saavu, mutta sen tulosta ilmoitetaan.
On tärkeä ymmärtää näitä tapahtumia, -
koska uskon, että Danielin 8. luvun tapahtumat ovat lähellä.
Syntyy sota, -
jonka tuloksena antikristus pääsee maailmassa valtaan.
Monet uskovat joutuvat yllätetyiksi. Joudutko sinä?
Tutkimme ensi viikolla Ilmestyskirjan lukua 6 lisää.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen